Diari Oficial de la Generalitat Valenciana


Sumari del DOGV 3140, del 11-12-1997 (1997/11451)

ORDRE de 28 d'octubre, del conseller de Sanitat, per la qual s'estableix la formació de conductors-portalliteres i de portalliteres.
------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1997/10/28/(1)/dof/vci/html**

### Dades del document

Número de DOGV
:   3140

Data del DOGV
:   11-12-1997

Secció del DOGV
:   DISPOSICIONS GENERALS

Número del document
:   1997/11517


Data del document
:   28-10-1997

Organisme emissor
:   Conselleria de Sanitat

Tipus de document
:   Ordre

Anàlisi jurídica

ORDRE de 28 d'octubre, del conseller de Sanitat, per la qual s'estableix la formació de conductors-portalliteres i de portalliteres. [97/11879]
  
Una vegada complit el període de pròrroga establit per l'Ordre de 23 de març de 1996, per a la formació de conductors-portalliteres i de portalliteres, i una vegada formats un nombre important de professionals encarregats d'aquestes tasques tant en el sector públic com en el privat, cal continuar garantint la formació i el reciclatge dels treballadors que s'incorporen a desenvolupar activitats de transport sanitari.
  
Amb tot això i a proposta de la Direcció General d'Atenció Primària i Farmàcia,
  
ORDENE
  
Article 1
  
La formació dels conductors-portalliteres i dels portalliteres serà a càrrec de l'IVESP, segons el Decret 210/1992, de 23 de novembre, que organitzarà els cursos que permeten l'adequada formació i reciclatge dels treballadors que s'incorporen a les activitats de transport sanitari.
  
Article 2
  
El contingut del curs de formació i les característiques que ha de tenir el professorat s'estableixen en l'annex d'aquesta ordre.
  
Article 3
  
La universitat podrà impartir cursos de contingut idèntic, els diplomes acreditatius dels quals tindran validesa davant la Conselleria de Sanitat, sempre que s'ajusten al programa.
  
Article 4
  
Excepcionalment les entitats privades podran organitzar cursos, si bé aquests aniran adreçats exclusivament al personal propi que realitze les tasques de conductors-portalliteres i de portalliteres. Aquests cursos s'ajustaran al programa docent que figura en l'annex d'aquesta ordre i se'n farà la sol·licitud prèvia d'acreditació a l'IVESP, que estarà condicionada a l'oferta pública que s'haja programat.
  
DISPOSICIÓ FINAL
  
La Direcció General de Salut Pública queda facultada per dictar totes les disposicions que siguen necessàries per al bon desenvolupament del contingut d'aquesta ordre.
  
València, 28 d'octubre de 1997.
  
El conseller de Sanitat,
  
JOAQUÍN FARNÓS GAUCHÍA
  
ANNEX
  
Contingut teòric: 20 hores
  
Tema 1. Principis generals de socorrisme
  
- Introducció
  
- Paper del socorrista
  
- Àmbit d'actuació
  
- Actuació: protegir, alertar i socórrer
  
Tema 2. Nocions d'anatomia i fisiologia
  
- Funcions vitals elementals
  
- Òrgans per al desplegament de les esmentades funcions
  
Tema 3. Nocions de l'organització sanitària
  
- Estructura assistencial del Servei Valencià de Salut
  
- Serveis d'urgència extrahospitalaris
  
Tema 4. Primers auxilis
  
- Primers auxilis traumatològics: Fractures, esquinços i luxacions
  
- Primers auxilis cardiocirculatoris: Hemorràgies, xoc, col·lapse, cardiopatia isquèmica
  
- Primers auxilis respiratoris: asfíxia
  
- Primers auxilis en els traumatismes cranioencefàlics
  
- Altres: Cremades, congelacions, mossegades, picades.
  
Tema 5. Reanimació cardiopulmonar bàsica (RCP bàsica)
  
- Valoració de l'estat circulatori, ventilatori i de consciència
  
- Suport ventilatori (respiració boca-boca i boca-nas)
  
- Suport circulatori (massatge cardíac)
  
Tema 6. Maneig i transport de ferits i de malalts
  
- Recollida de ferits i malalts
  
- Immobilització de ferides i accidentats
  
- Maneig dels diferents tipus de lliteres
  
- Maneig de persones amb agitació psicomotriu, drogaaddictes
  
Tema 7. Tipus d'accidents, les causes i la prevenció
  
- Domèstics
  
- Provocats pel foc
  
- Ofegament i electrocució
  
- Altres
  
Tema 8. Accidents de circulació viària
  
- Principis generals i com prevenir
  
- Abalisament i alliberament de persones.
  
Tema 9. Accidents de múltiples víctimes (AMV)
  
- Definició
  
- Tipus i classificació d'accidents i catàstrofes
  
- Posada en marxa dels plans de socors
  
Tema 10. Transport sanitari
  
- Mitjans aeris i terrestres
  
- Ambulàncies medicalitzades (UCI-mòbil)
  
- Vehicles d'intervenció ràpida
  
Tema 11. Comunicacions
  
- Comunicació radiofònica: Característiques dels missatges identificadors. Procediments en radiocomunicació. Sistemes de claus. Exemples de mètodes d'ajuda.
  
Tema 12. Coordinació
  
- Conceptes generals de coordinació
  
- Sistemes d'emergències
  
- Centrals de coordinació, models
  
Contingut pràctic. 10 hores
  
1. Ressuscitament cardiopulmonar bàsic
  
- Avaluació, situació i acció en situació d'emergència
  
- ABC de la reanimació cardiopulmonar bàsica
  
2. Manipulació i evacuació de ferits i malalts
  
3. Inspecció d'ambulància medicalitzada i maneig dels diferents tipus de lliteres
  
4. Comunicació
  
5. Coordinació
  
Les classes pràctiques es faran en grups reduïts, i tindran, almenys, uns ninot maniquí per a les classes pràctiques de reanimació cardiopulmonar bàsica, equips de ràdio per a les pràctiques de comunicació, ambulàncies medicalitzades per a les pràctiques del maneig de lliteres i coneixement de l'equip de medicalització i, també, visita a una central d'informació i coordinació d'urgències.
  
Les persones que vulguen impartir els temes de l'annex, tant per al sector públic com per al sector privat, hauran de reunir els requisits descrits a continuació i hauran de presentar un currículum individualitzat, adjuntant els documents que acrediten la seua formació i experiència, degudament compulsats.
  
Tema 1. Personal mèdic i d'infermeria amb certificat acreditatiu de curs de socorrisme de socorrisme impartit per entitat pública o privada reconeguda.
  
Tema 2. Personal mèdic i d'infermeria.
  
Tema 3. Personal amb coneixements en administració sanitària i amb experiència en serveis d'urgències.
  
Tema 4. Personal mèdic i d'infermeria amb un mínim de 3 anys d'experiència professional.
  
Tema 5. Personal mèdic i d'infermeria monitors de RCP-bàsica o amb experiència i certificat de RCP-bàsica impartit per entitat pública o privada reconeguda.
  
Tema 6. Personal d'infermeria i conductors-portalliteres amb experiència mínima en la matèria de 3 anys.
  
Tema 7 i 8. Personal mèdic i d'infermeria amb experiència provada en la matèria com a mínim de 3 anys.
  
Tema 9. Metges i infermers amb certificat acreditatiu de curs d'accident de múltiples víctimes, impartit per una entitat pública o privada reconeguda.
  
Tema 10. Infermers i conductors-portalliteres amb experiència mínima en la matèria de 3 anys.
  
Tema 11. Personal tècnic dels centres de coordinació d'emergències de la Generalitat Valenciana.


Còpia Permalink ELI